EkBass/fiwiki-20250220-pages-articles huggingface dataset:
Äiti

Äiti on biologinen tai sosiaalinen naaraspuolinen jälkeläistensä vanhempi. Nisäkkäillä kuten ihmisellä äiti kantaa lastaan, jota ensin kutsutaan alkioksi ja myöhemmin sikiöksi. Äiti kantaa lastaan kohdussaan aina siihen saakka kunnes lapsi on tarpeeksi kehittynyt syntyäkseen. Tämän jälkeen äiti synnyttää lapsen. Kun lapsi on syntynyt, äiti yleensä imettää häntä. Äidiksi voidaan kutsua myös naista, joka ei ole lapsen biologinen vanhempi, esimerkiksi adoptioäidit, sijaisäidit, äitipuolet (toisen vanhemman puoliso) tai naisparin lapsen ei-biologinen vanhempi. Nykyisin teknologian avulla biologisen äidin toiminnot voidaan jakaa myös siten, että geneettinen äiti tuottaa munasolun ja kantava äiti synnyttää lapset. Äiti on elämän antaja ja turvallisuuden vertauskuva. C. G. Jung tulkitsee, että äiti-käsitteeseen on laskettava myös isoäidit, imettäjät ja lastenhoitajat. Käsitteen laajentamista ovat myös Jumalan äiti (Neitsyt Maria), äiti maa ja alma mater (yliopisto). Äitipuoli on saduissa usein jonkinlainen vasta-äiti, joka vihaa lapsiaan. Jung näkee tässä ihmisen vaikeuden hahmottaa eri äiti-hahmoja ja niiden osuutta lapsen kasvattamisessa. Sana äiti on erittäin vanha laina germaanisesta sanasta aithi. Alkuperäisestä ’äitiä’ merkitsevästä kantauralilaisesta sanasta *emä polveutuvat nykyiset sanat emä ja emo, ja jälkimmäistä käytetään kalevalaisessa kansanrunoudessa merkityksellä "äiti".K. Häkkinen, Nykysuomen etymologinen sanakirja Äitipuoli on saduissa ja sananlaskuissa usein eräänlainen paha antiäiti, itsekeskeinen ja lasta vihaava, jopa valmis murhaamaan, lähes noita. Tämä mielikuva saattaa kertoa siitä, ettei ihminen ole pystynyt hahmottamaan suhdettaan oikeaan äitiinsä. Grimmin sadussa Lumikki kerrotaan äitipuolesta näin: "Sen jälkeen kun äiti kuoli, ei meillä ole ollut yhtään hyvää hetkeä. Äitipuoli lyö meitä joka päivä, ja kun tulemme hänen luokseen, hän potkii meidät jaloillaan pois.".Suuri symbolikirja. Toimittanut Pentti Lempiäinen. WSOY 1993, ISBN 951-0-18537-X. == Katso myös == *Vanhemmuus *Isä ==Lähteet== == Kirjallisuutta == * Niinisalo, Suvi: Äidin sylissä ja muita kuvakulmia äitiyteen. Atena, 2011. * Rämö, Satu & Lahti, Katja: Vuoden mutsi. Avain, 2012. == Aiheesta muualla == * Hilkka Topelius: ”Äitiä ei arvosteta niin kuin aikaisemmin”. Ilkka 13.5.2012. Luokka:Myyttiset arkkityypit Luokka:Naisten nimitykset * Luokka:Seulonnan keskeiset artikkelit
Elektroninen tuhoaminen

Elektroninen tuhoaminen tarkoittaa tuhoavaa, palautumatonta vaikutusta elektroniikan tai sähkömagneettisen spektrin kautta. Elektroninen tuhoaminen kohdistuu sekä vastaanottimeen että lähettimeen. Tärkeimmät elektronisen tuhoamisen välineet ovat: * HPM * EMP * Suurteholaser ja * Hiukkasase. Elektronisen tuhoamisen pääkohde on elektroniikka, mitä herkempi (mitä pienempi rakenne), sitä parempi elektronisen tuhoamisen kannalta. Erityisen herkkiä ovat nykyaikaiset mikropiirit. Elektronisella tuhoamisella (laser, hiukkasase) voidaan tuhota myös muita rakenteita kuin elektroniikkaa. Luokka:Taistelutaktiikat
Elämä on parasta huumetta

Elämä On Parasta Huumetta ry ) (EOPH) oli vuonna 1993 perustettu suomalainen järjestö, joka teki ehkäisevää päihdetyötä kouluissa, internetissä, matkapuhelimilla ja kohtasi vuorovaikutteisesti lapset, nuoret ja heidän vanhempansa. Elämä on parasta huumetta oli alun perin vuonna 1992 poliisihenkilöiden aloittama kampanja.Elämä on parasta huumetta ry historia Erilaiset kehittämishankkeet ja neuvontapalvelut olivat keskeinen osa yhdistyksen työtä. 1.1.2012 Elämäntapaliitto, Terveys ry ja Elämä On Parasta Huumetta ry yhdistyivät ja muodostivat Ehkäisevä päihdetyö EHYT ryn. ==Lähteet== == Aiheesta muualla == * Yhdistyksen kotisivut * Yhdistyksen nuorille suunnattu kotisivu Luokka:Suomalaiset päihdepoliittiset järjestöt
Raketinheitin

Raketinheitin on epäsuoraa tulta ampuva tykistöase. Raketinheittimen ammus on varustettu rakettimoottorilla ja se lähetetään liikkeelle joko molemmista päistään avoimesta putkesta tai laukaisukiskoa pitkin. Heittimen putket on asennettu tyypillisesti ajoneuvon lavalle, josta ne laukaistaan kaikki samaan aikaan. Putkia voi olla neljästä neljäänkymmeneen. Kevyet raketinheittimet ovat kaliiperiltaan 105–160 millimetriä ja raskaat 220–400 millimetriä. Raketti kuljettaa polttoaineensa mukanaan, joten raketinheittimen kantomatka voi olla pidempi kuin tykeillä. Raketinheittimen raketti on suurempi kuin tykin kranaatti ja lentää hitaammin, joten tuuli vaikuttaa sen lentorataan enemmän. Siksi heittimet eivät ole yhtä tarkkoja kuin tykit, mutta rakettien suuri määrä kompensoi tätä. Kuuluisimpia raketinheittimiä ovat toisen maailmansodan aikaiset Nebelwerfer ja BM-13 ”Stalinin urut”. ==Raketinheittimet Suomessa== Suomessa on käytössä 122 mm:n raketinheittimiä: neuvostoliittolainen 122 Rakh 76 (BM-21 Grad) ja Saksasta ostettu Saksan demokraattisella tasavallalla ollut tšekkiläinen 122 RAKH 89 (RM-70). ===Hankinta 2006=== Puolustusministeri Seppo Kääriäinen päätti 5. tammikuuta 2006, että Suomeen hankitaan Alankomaista käytettynä 22 kappaletta yhdysvaltalaisia raskaita raketinheitinheittimiä M270 MLRS (Multiple Launch Rocket System), mistä tuli merkinnältään puolustusvoimissa 298 RsRakh 06. Kaupan hinta oli noin 45,3 miljoonaa euroa, kun kaupalle oli myönnetty 57,6 miljoonan euron budjetti. Ylijäävät varat käytetään MLRS-järjestelmän kehittämiseen. Raketinheitinjärjestelmä sijoitettiin Tykistöprikaatiin, Niinisaloon. M270-raketinheittimistä muodostettiin 6–8 heittimen pattereja. Uusi raketinheitinjärjestelmä vaatii noin 200 sotilaan vahvuuden sodan ajan joukoissa. Hankintapäätös perustuu eduskunnassa käsiteltyyn valtioneuvoston vuoden 2004 turvallisuus- ja puolustuspoliittiseen selontekoon, minkä mukaan maavoimien iskukykyä kehitetään hankkimalla raskaita raketinheittimiä asevaikutuksen ulottamiseksi vastustajan operatiiviseen syvyyteen. Raskas raketinheitinjärjestelmä on myös osa jalkaväkimiinoja korvaavien järjestelmien kehittämistä. Vuonna 2020 Puolustusvoimat testasivat Rovajärvellä raskaalle raketinheittimelle hankituja GMLRS ja GMLRS AW -raketteja (AW=Alternative Warhead). Rakettien pisimmän kantaman on ilmoitettu olevan yli 80 kilometriä. GMLRS on tarkoitettu pistemäisten maalien tuhoamiseen ja GMLRS AW aiheuttaa kohteen yläpuolella räjähtäessään laajaa aluetuhoa. Rakettien valmistaja on yhdysvaltalainen Lockheed Martin. Suomi on tilannut useaan otteeseen ampumatarvikkeita RsRakH 06 -tyyppimerkinnällä tunnetulle raketinheitinkalustolleen (М270 MLRS). Suomi on tilannut myös 150 kilometrin kantaman ER GMLRS -täsmäohjuksia tälle raketinheittimelle (ER=Extended Range). ==Lähteet== ==Aiheesta muualla== Luokka:Rakettiaseet
Hiekkalaatikko (leikkipaikka)

Hiekkalaatikko on lasten leikkipaikka, jossa voidaan leikkiä hiekkaleikkejä esimerkiksi hiekkalapion, sangon ja hiekkamyllyn kanssa. Hiekkalaatikkoja rakennetaan esimerkiksi useimpiin leikkipuistoihin ja päiväkotien pihoille. Myös kerros- ja rivitalopihojen leikkipaikkavarustuksiin kuuluu usein hiekkalaatikko. Hiekkalaatikkoja on myös pientalojen pihoilla. Hiekkalaatikko on yleensä nelikulmainen, puusta valmistettu ja sen reunojen korkeus alle 20 senttimetriä. Hiekkalaatikkohiekka on laadultaan muuraushiekkaa, joka on raekooltaan 0–5 millimetriä. Hiekkalaatikon alla voidaan pintamaan ja hiekan erottimena käyttää suodatinkangasta. Hiekkalaatikon alla voidaan käyttää raekooltaan 5–12 mm olevaa sepeliä ja salaojitusta, jotta sadevesi ei jäisi hiekkalaatikkoon. Terveyssyistä lemmikkieläimet tulee pitää poissa hiekkalaatikolta, eikä likaista lunta tulisi talvella kolata tai aurata laatikon päälle. Suojaksi voi hankkia päälle levitettävän peitteen. Leikkipaikan hiekka tulisi suositusten mukaan myös vaihtaa määräajoin, ettei siihen kertyisi ihmiselle haitallisia pieneliöitä ja mikrobeja. Kotipihojen tarpeettomaksi jääneen hiekkalaatikon voi muokata esimerkiksi kasvimaaksi. Hiekkalaatikko keksittiin 1800-luvun puolivälissä monipuoliseksi ja pienillekin lapsille sopivaksi leikkivälineeksi.A Brief History of the Sandbox ==Lähteet== == Aiheesta muualla == Luokka:Leikkipaikka laatikko Luokka:Pihakalusteet
Lämpökohina

Lämpökohina on ilmiö, jonka vaikutuksesta sähköjohtimessa tai resistanssissa kulkevassa virrassa tapahtuu satunnaisvaihtelua. Tätä satunnaisvaihtelua kutsutaan lämpökohinaksi ja sitä voidaan kuvata kohinajännitteellä tai kohinavirralla. Lämpökohina aiheutuu johteessa olevien vapaiden varauksenkuljettajien satunnaisesta lämpöliikkeestä ja sen voimakkuus riippuu materiaalin lämpötilasta. ==Kohinajännite== Lämpöliikkeestä johtuvat satunnaisvaihtelut aiheuttavat resistanssissa R lähdejännitteen, jonka tehollisarvo on : V_n = \sqrt{4k_BTRB}, missä \ k_B on Boltzmannin vakio, T on lämpötila [ K ], ja B on mittauksen kaistaleveys [ Hz ]. Esimerkiksi 1 MΩ vastus synnyttää 10 kHz kaistalla tehollisarvoltaan 13 μV suuruisen kohinajännitteen, joka voidaan mallintaa kohinattoman resistanssin kanssa sarjassa olevalla jännitelähteellä. ==Kohinavirta== Lämpökohinaa voidaan yhtä hyvin kuvata myös kohinavirralla, jonka suuruus on : I_n = \sqrt {{ 4 k_BTB } \over R} Tätä voidaan mallintaa kohinattoman resistanssin rinnalle kytketyllä virtageneraattorilla. ==Kohina korrelaatiofunktioiden avulla== Kohinan suuruutta voidaan kuvata virran autokorrelaatiofunktiolla. Se määritellään: : S_I(t-t')=2(\langle I(t) I(t') \rangle - \langle I \rangle^2), missä \langle \rangle kuvaa keskiarvostusta satunnaisten prosessien yli. Tätä autokorrelaatiofunktiota voi jossain määrin pitää eri ajanhetkinä esiintyvien virtojen varianssina. Yleisesti kohinaa kuvataan aika-avaruuden sijaan taajuusavaruudessa eli taajuuden f funktiona. Taajuusriippumatonta kohinaa kutsutaan valkoiseksi kohinaksi, ja taajuusriippuvaa kohinaa vastaavasti värilliseksi kohinaksi. Tasapainotilanteessa kohinaa voidaan kuvata fluktuaatio-dissipaatioteoreeman avulla. Sen mukaan matalataajuisen kohinan suuruus saadaan suoraan johteen impedanssista Z(f): S_I(f=0)=\frac{4k_B T}{{\rm Re}[Z(f)]} Tämä matalataajuinen kohina on termistä kohinaa eli lämpökohinaa. Kohina on olennaisesti termistä kun taajuutta f vastaava energia (joka saadaan kertomalla f Planckin vakiolla) on huomattavasti pienempää kuin lämpötilaa T vastaava energia, kB T, missä kB on Boltzmannin vakio, ja T ilmaistaan Kelvin-asteikolla. Esimerkiksi 1 K (–272 °C) vastaava taajuus on noin 21 GHz. Muita kohinamuotoja ovat mm. * Kvanttikohina eli vakuumikohina eli nollapistefluktuaatiot * Raekohina * 1/f-kohina (engl. "flicker noise") == Lähteet == Luokka:Elektroniikka
Se

Se tai SE voi tarkoittaa seuraavia: * Se, jyväskyläläinen rockyhtye * Se, Se- yhtyeen albumi * Se, Stephen Kingin kauhuromaani **Se, romaanissa esiintyvä hahmo. ** Se, romaaniin perustuva minisarja vuodelta 1990 ** Se, romaaniin perustuva elokuva vuodelta 2017 **Se: Toinen luku, vuoden 2019 jatko-osa edelliselle *Se, Markku Lahtelan romaani vuodelta 1966 *Se!, entinen suomalainen aikakauslehti *Se, osa Hillsta och Se -nimistä taajamaa Sandvikenin kunnassa Ruotsissa *Se, ruotsalainen aikakauslehti *se, kiinalainen soitin * *viettipohja, se tai id, psykoanalyysin käsite ===Lyhenteenä tai tunnuksena=== * eurooppayhtiö, SE, latinan sanoista societas europaea, kansainvälisten suuryritysten yhtiömuoto * kaakko, SE, englannin ilmauksesta south-east, ilmansuunta * * * * * * Suomen ennätys, SE, paras suomalaisen henkilön saavuttama tulos jossakin lajissa * silkki, SE. * Special Edition ==Katso myös== * Macintosh SE, Apple Computerin valmistama tietokone. == Lähteet ==
Bass’n Helen

bass’n Helen oli Nokialla perustettu kitarapainotteista rockia soittava gospel-yhtye. Yhtyeen nimi tuli vuoden 1992 alkuperäiskokoonpanosta, jolloin bändissä soitti yksi basisti (Petri Ryöti) ja kaksi Heleniusta (Harri ja Olli). Myöhemmin kitaristiksi liittyi Mikael Lindell. Bass'n Helen lopetti toimintansa vuoden 2012 lopussa. Yhtyeen viimeinen esiintyminen oli 17. marraskuuta 2012 Maata näkyvissä -festareilla. Yhtye palasi keikkalavoille vuonna 2018, kun se soitti akustisesti seitsemän konserttia.Bass’n Helen tekee paluun 1990-luvun loppupuolelta lähtien yhtye kuului suurimpien suomalaisten gospel-tapahtumien vakioesiintyjiin. Vuosituhannen vaihteessa alkuperäisjäsenet jäivät vähitellen bändistä pois ja yhtye alkoi alkuperäisen laulajan ja uusien soittajien kanssa etsiä uudenlaista omaa tyyliään. Vuonna 2004 bass’n Helen julkaisi kuuden vuoden tauon jälkeen uuden täyspitkän albumin Salattu. Tämän jälkeen yhtyeessä vaihtui toinen kitaristi ja basisti. Vuonna 2005 yhtye julkaisi singlen ”Lasienkeli”, tällä kertaa sekulaarijakelukanavien levitykseen. Singlet ”Varjojen maa” ja ”Liekeissä” soivat ahkerasti muun muassa YleX- ja SuomiPOP-radiokanavilla ja musiikkivideo kappaleesta ”Liekeissä” pyöri Music Television Finlandilla. Kauas täältä -pitkäsoitto julkaistiin 3. toukokuuta 2006 ja se ylsi ensimmäisellä viikollaan sijalle 16. Suomen virallisella albumilistalla. ”Liekeissä” ja ”Varjojen maa” olivat YleX-radiokanavan himotuimmat-listan kärkisijoilla useita viikkoja. Heinäkuussa 2006 Harri Helenius kyseenalaisti yhtyeen statuksen gospelyhtyeenä Nelosen Pop-ikoni -ohjelmassa. Hän totesi, että jokainen saa itse päättää, onko heidän musiikkinsa gospelia vai ei. Bass'n Helenin uusin albumi Acoustic julkaistiin vuonna 2010. == Jäsenet == === Nykyinen kokoonpano === * Harri Helenius – laulu (1992–) * Simo Kapiainen – kitara (2002–) * Antti Kokkola – kitara, taustalaulu (2008–) * Timo Mäki- Marttunen – basso, taustalaulu (2003–) * Markus Vainiomäki – rummut, taustalaulu (2003–) === Aiemmat jäsenet === Kitara: * Mikael Lindell (1992–2002) * Miika Colliander (1996–2002) * Timo Vuorela (2002–2005) * Markku Ollikainen (2005–2008) Basso: * Petri Ryöti (1992–1994) * Marko Nyberg (1994–1996) * Mikko Oinonen (1996–2000) * Sami Korhonen (2000–2002) * Jaakko Kämäräinen (2002–2003) Rummut: * Olli Helenius (1992–1996, 1998–2002) * Olli-Pekka Salminen (1997) * Markus Lintunen (2002–2003) == BNH ry == BNH ry on bass’n Helenin taustaorganisaationa toimiva yhdistys. Yhdistyksen tarkoituksena on gospel- musiikin ja muun kristillisiin arvoihin perustuvan taiteen tunnetuksi tekeminen ja kristillisen evankeliumin levittäminen. == Julkaisut == === Albumit === * Minulleko? (1993) * Mitä jää? (1994) * Valo (1996) * Light (englanninkielinen Valo, 1997) * Futu (1998) * Unplugged (2001) * Salattu (2004) * Kauas täältä (2006) * Onnellinen (2008) * Acoustic (2010) === Singlet === * Tähti (1996) * 2 (1998) * Ei kukaan (2003) * Lasienkeli (2005) * Varjojen maa (2005) * Liekeissä (promo, 2006) * Seitsemän (2008) == Lähteet == == Aiheesta muualla == * Virallinen kotisivu * * * Luokka:Suomalaiset rockyhtyeet Luokka:Suomalaiset kristilliset yhtyeet
Melvil Dewey

Melville Louis Kossuth (Melvil) Dewey (10. joulukuuta 1851 – 26. joulukuuta 1931) oli kirja-aineiston luokittelun pioneeri, joka loi Deweyn luokittelun. Dewey syntyi Adams Centerissä New Yorkissa Yhdysvalloissa. Hän opiskeli Amherstin yliopistossa ja valmistui vuonna 1874. Työskennellessään avustajana Amherstin kirjastossa vuosina 1874–1877 Dewey kehitti luokittelujärjestelmänsä. Dewey muutti Bostoniin ja perusti The Library Journal -lehden, josta tuli tärkeä vaikuttaja kirjastojen kehittämisessä ja niiden hallinnossa. Dewey oli myös perustamassa Yhdysvaltain kirjastoyhdistystä ALA:ta vuonna 1876. Vuonna 1883 Deweystä tuli Columbian yliopiston kirjastonhoitaja, ja seuraavana vuonna hän perusti Columbia School of Library Economyn. Se oli ensimmäinen kirjastovirkailijoiden koulutusta varten perustettu koulu ja siitä tuli erittäin suosittu. Vuonna 1890 koulu siirrettiin Albanyyn New Yorkin osavaltioon, missä koulun nimeksi tuli New York State Library School. Dewey toimi koulun johtajana vuosina 1888–1906. Hän uudisti voimakkaasti New Yorkin osavaltion kirjastoa. Myöhemmin elämässään Dewey kiinnostui englannin kielen ortografian uudistamisesta. Hän ajoi asiaa ja vaihtoi etunimensä aikuisena ”Melvillestä” yksinkertaisemmaksi muotoon ”Melvil”. Hän myös kirjoitti osan elämästään sukunimensä muodossa ”Dui”. ==Lähteet== * Luokka:Yhdysvaltalaiset tieteilijät Luokka:Yhdysvaltalaiset kirjastonhoitajat Luokka:Vuonna 1851 syntyneet Luokka:Vuonna 1931 kuolleet
Node

Node voi tarkoittaa seuraavia: * solmu verkkoteoriassa * linja BBS- järjestelmässä * Node.js, JavaScriptin ajoympäristö
Eleanor Roosevelt

Anna Eleanor Roosevelt (11. lokakuuta 1884 – 7. marraskuuta 1962) oli yhdysvaltalainen ihmisoikeusaktivisti, diplomaatti ja Yhdysvaltain presidentin Franklin Delano Rooseveltin vaimo. Miehensä kuoltua 1945 hän jatkoi yhteiskunnallista uraansa ja työskenteli YK:ssa maansa yleiskokousedustajana ja ihmisoikeuskomission puheenjohtajana. == Yksityiselämä == Eleanor Roosevelt syntyi yläluokkaiseen yhdysvaltalaiseen perheeseen; presidentti Theodore Roosevelt oli hänen setänsä. Eleanor jäi orvoksi alle kymmenvuotiaana ja kasvoi isoäitinsä luona New Yorkissa. Hänet lähetettiin Englantiin Allenswoodin kouluun, jota johti kuuluisa feministi Marie Souvestre. Siellä hän oppi myös puhumaan sujuvasti ranskaa. Eleanor Roosevelt palasi Yhdysvaltoihin 17-vuotiaana vuonna 1902. Hän tutustui kaukaiseen sukulaiseensa Franklin Delano Rooseveltiin ja meni tämän kanssa naimisiin 1905. Vuonna 1921 Franklin Roosevelt sairastui vakavasti ja halvaantui osittain. Eleanor Roosevelt alkoi esiintyä julkisesti politiikassa sekä miehensä puolesta että omissa nimissään. Vuosina 1933–1945 Franklin Roosevelt oli Yhdysvaltain presidentti, ja Eleanor Rooseveltin päätoimi oli olla presidentin vaimo, Yhdysvaltain ensimmäinen nainen. Hän jatkoi kuitenkin poliittista uraansa kirjoittamalla mm. sanomalehtikolumnia. Tätä palstaa hän jatkoi kuolinvuoteensa asti. == Poliittinen toiminta == Eleanor Roosevelt matkusti ympäri Yhdysvaltoja promotoimassa New Dealiä ja vieraili sotajoukkojen luona toisessa maailmansodassa. Hän oli feministi ja aktiivinen amerikkalaisen ihmisoikeusliikkeen kannattaja. Hän esimerkiksi poseerasi kuvissa YK:n ihmisoikeuksien julistus vierellään. Vuonna 1946 Harry S. Truman nimitti Eleanor Rooseveltin Yhdysvaltojen edustajaksi YK:n yleiskokoukseen. Hän nousi YK:n ihmisoikeuskomission puheenjohtajaksi ja osallistui aktiivisesti ihmisoikeuksien julistuksen luonnostelemiseen. Roosevelt arvosteli Trumanin politiikkaa useasti, mutta asettui vastahakoisesti tukemaan tämän uudelleenvalintaa. Hän vieraili pakolaisleireillä ja tuki Intian itsenäistymistä. Trumanin kauden jälkeen Roosevelt matkusti paljon ulkomailla. Hän tutustui poliittisiin oloihin vuonna 1955 matkoillaan Israelissa, Japanissa, Hongkongissa, Kamputseassa ja Indonesiassa ja pääsi Moskovaan vuonna 1957 haastattelemaan Nikita Hruštšovia. Sekä Neuvostoliitossa että Israelissa hän vieraili useita kertoja. Vuonna 1950 hän vieraili Suomen Huolto -järjestön kutsumana myös Suomessa. == Lähteet == == Aiheesta muualla == * Anelma Vuorio : Amerikan ensimmäinen lady. Mrs. Eleanor Roosevelt, Helsingin Sanomat, 23.01.1938, nro 21, s. 10, Kansalliskirjaston digitaaliset aineistot Luokka:Yhdysvaltain ensimmäiset naiset Luokka:Franklin D. Roosevelt Luokka:Yhdysvaltalaiset diplomaatit Luokka:Yhdysvaltalaiset ihmisoikeusaktivistit Luokka:Vuonna 1884 syntyneet Luokka:Vuonna 1962 kuolleet
Avenue des Champs-Élysées

Avenue des Champs-Élysées tai Les Champs-Élysées [le ʃɑ̃z‿e.li.ze] on katu Ranskan pääkaupungissa Pariisissa. Elokuvateattereineen, kahviloineen ja kauppoineen se on yksi maailman kuuluisimmista kaduista. Kadun itäosa kulkee Champs Elysées -puiston halki. Nimensä katu on saanut kreikkalaisen mytologian Elysionin, kuolleiden valtakunnan mukaan. Avenue des Champs-Élysées on noin kaksi kilometriä pitkä. Se kulkee Pariisin luoteisosassa kahdeksannen kaupunginosan läpi Place de la Concordelta Place Charles de Gaullella sijaitsevalle Riemukaarelle. Champs-Élysées'n suorana jatkeena lännessä, Riemukaaren toisella puolella, ovat Avenue de la Grande-Armée ja edelleen Neuilly-sur-Seinen pääkatu Avenue Charles de Gaulle, jotka johtavat suoraan kohti La Défensen aluetta ja siellä sijaitsevaa Grande Archea. Idässä, Concorden toisella puolella taas Tuileries-puiston suurin puistokäytävä kulkee samalla suoralla kohti Carrouselin riemukaarta ja edelleen Louvrea. Täten Champs-Élysées on samalla osa noin kahdeksan kilometriä pitkästä suorasta akselista, Axe historique, joka johtaa Louvren sisäpihalta La Défenselle. Vuonna 1860 kadun kauppiaat muodostivat Syndicat d’Initiative et de Défense des Champs-Élysées -järjestön, jonka nimeksi tuli vuonna 1980 Comité des Champs-Élysées. Järjestö on omistautunut puistokadun ilmapiirin säilyttämiseen ja kehittämiseen. Nykyäänkin komitea päättää kadulle tulevasta uudesta liiketoiminnasta. Kalliiden vuokrien takia vain harvat asuvat Champs- Élysées’llä; talojen yläkerrat ovat pääasiassa toimistotiloina. Erityisen kallista on kadun pohjoispäässä. Joka vuosi kadulla nähdään Ranskan armeijan suurin paraati. Se on myös Ranskan ympäriajon perinteinen päätepiste. == Historia == Avenue des Champs-Élysées rakennettiin vuonna 1640 myös Versailles’n puutarhan suunnittelijana tunnetun André Le Nôtren johdolla suoraksi jatkeeksi Tuileries-puiston pääkäytävälle. Aluksi se sijaitsi kaupungin ulkopuolella, sillä Pariisin länsiraja sijaitsi vielä tuolloin nykyisen Place de la Concorden paikalla. 1700-luvulla puistokatua jatkettiin lännessä Neuilly-sur-Seinen kautta Seinen ylittävälle sillalle saakka. Vähän myöhemmin kuitenkin rakennettiin uusi kaupunginmuuri, joka lännessä kulki nykyisen Riemukaaren kohdalla, ja täten katu sai nykyisen pituutensa. Nykyiselle kohdalleen kaupungin raja siirrettiin 1800-luvulla. Kadusta tuli kaupungin omaisuutta vuonna 1828, jolloin kadulle rakennettiin muun muassa jalkakäytävät, kaasuvalaistus ja suihkulähteitä. Viimeksi katua muutettiin vuonna 1993, kun jalkakäytäviä laajennettiin. Luokka:Pariisin kadut Luokka:Pariisin nähtävyydet
Kernel panic

Kernel panic on ilmoitus käyttöjärjestelmän ytimen kaatumisesta, joka johtuu yleensä jonkin tietokoneen tärkeän osan virhetoiminnosta. Yleensä kernel panicin yhteydessä tulostetaan syy, mistä virhetoiminto havaittiin ja käyttöjärjestelmän tilatietoja, joista voidaan päätellä vian aiheuttaja. == Katso myös == * BSoD * Guru Meditation * Coredump * Linux ==Lähteet== Luokka:Käyttöjärjestelmäytimet Luokka:Virhetilanteet
Ohjelma

Ohjelma tarkoittaa seuraavia asioita: * tietokoneohjelma, tietokoneen suoritettavaksi annettu käskykokonaisuus ** mikro-ohjelma, tietokoneen suorittimen sisäinen ohjelma * ohjelma, suunnitelma tiettyjen tavoitteiden saavuttamiseksi, esimerkiksi ** tietoyhteiskuntaohjelma ** puolueohjelma * ohjelma eli esitys, ohjelmanumero, esimerkiksi ** radio-ohjelma ** televisio- ohjelma ** teatteriesitys * ohjelma, jonkin tilaisuuden tai tapahtuman sisältö; myös lehtinen, johon se on painettu (ks. käsiohjelma)
Turrón

Turrón (espanjaksi), torrone (italiaksi) tai torró (katalaaniksi) on espanjalaiseen jouluperinteeseen kuuluva nougat'ta muistuttava makeinen. Sitä valmistetaan yleensä hunajasta, manteleista, sokerista ja kananmunan valkuaisesta. Turrón on peräisin arabikulttuurista, ja tiedetään, että se on tunnettu Espanjassa jo ainakin 1500-luvulla. Nykyään jouluisin on saatavilla laaja valikoima erilaisia ja erimakuisia variaatioita turrónista. Se on suosittua joka puolella Espanjaa, erityisesti Välimeren rannikolla Valenciassa ja Kataloniassa. Samantapaista nougat'ta on tapana tehdä Espanjan lisäksi myös Italiassa ja Ranskassa. Turrónista tehdään myös jäätelöä. == Lähteet == ==Aiheesta muualla== * Food from Spain: Sweet Arab Heritage in Spain * Turronin valmistusohjeet Turron Turron Turron Turron
ACT UP

ACT UP (AIDS Coalition to Unleash Power) on perustettu vuonna 1987 New Yorkissa Gay and Lesbian Community Services Center -keskuksessa Liike kuvailee itseään "moninaiseksi, ei-poliittiseksi liikkeeksi, jonka yksilöitä yhdistää suuttumus ja sitoumus suoraan toimintaan AIDS-kriisien lopettamiseksi" ("a diverse, non-partisan group of individuals united in anger and committed to direct action to end the AIDS crises"). Liike perustetiin reaktiona Yhdysvaltojen hallinnon tehottomuuteen toimia AIDS-kriisin hillitsemiseksi 1980-luvulla. ACT UP -liikkeen toiminta on suoraa ja väkivallatonta sekä usein kansalaistottelematonta. ACT UP on tunnettu erityisesti tehokkaasta kuvallisesta viestinnästään ja sloganeistaan, kuten Silence = Death, Action = Life ja Ignorance = Fear. Myöhemmin liikkeestä on eriytynyt Gran Fury -taiteilijaryhmittymä, joka aloitti ACT UP:in visuaalisesta propagandasta vastaavana ryhmänä. ACT UP on toistuvasti hyökännyt kaupallisia yrityksiä, hallitusten tehottomuutta ja yleistä tietämättömyyttä vastaan ja tehnyt AIDS- kriisistä poliittisen ongelman. ACT UP -aktivistit ovat ottaneet erityisesti katolisen kirkon kampanjansa kohteeksi. He ovat häirinneet katolisia messuja, heitelleet kondomeja ympäri kirkkorakennusta ja sylkeneet ehtoollisleipiä suustaan kirkon lattialle. Katolinen ihmisoikeusjärjestö Catholic League on tuonut ACT UP -järjestön rikokset esiin vuotuisissa viharikoksia käsittelevissä raporteissaan. ACT UP kampanjoi erityisesti valtion rahoittaman AIDS-tutkimuksen, hoitopaikkojen ja lääkkeiden puolesta, muuttaakseen virheellisen ja epämääräisen AIDS-kriisiuutisoinnin, tiedottaakseen ja opettaakseen turvaseksistä sekä herättääkseen avointa keskustelua ongelmasta. ACT UP on saanut laajaa kansainvälistä huomiota ja se toimii yli 70 itsenäisenä soluna yli 20 maassa. == Lähteet == Luokka:Yhdysvaltalaiset järjestöt Luokka:AIDS
Operaatio Sealords

Operaatio Sealords oli Vietnamin sodan sotilasoperaatio, joka alkoi 8. lokakuuta 1968. Se oli Yhdysvaltain armeijan ja Etelä-Vietnamin joukkojen yhteisoperaatio, jonka tarkoituksena oli häiritä Pohjois-Vietnamin huoltoreittejä Mekongin suiston alueella. ==Lähteet== * Sealords Luokka:Vietnamin sota
Merimiina 2000

thumb|Merimiina 2000 projektin tuloksena syntynyt herätepohjamiina PM 04 Merimiina 2000 on suomalainen Patrian valmistama herätepohjamiina. Miina tunnistaa alusten aiheuttamat fysikaaliset herätteet ja kykenee valitsemaan sotilaallisesti tärkeimmiksi arvioidut maalit. Merivoimien Esikunnan materiaaliosasto käynnisti Merimiina 2000 -projektin vuonna 1997. Päätös Merimiinan 2000:n hankkimiseksi tehtiin joulukuussa 2004. ==Aiheesta muualla== * * Merivoimien tiedote 9. joulukuuta 2004 Luokka:Patria Luokka:Miinat
Mary Dyer

Mary Barrett Dyer (n. 1611 - 1\. kesäkuuta 1660) oli englantilainen kveekari, joka hirtettiin Bostonissa piittaamattomuudesta kveekarismin kieltäviä lakeja vastaan. Häntä pidetään Pohjois-Amerikan viimeisenä uskonnollisena marttyyrina.Mary Dyer: A Quaker Martyr Mayflower Families Dyer muutti parinkymmenen vuoden ikäisenä Englannista Bostonin seudulle nuoren aviomiehensä kanssa. Hän synnytti kolme lasta, mutta neljäs raskaus päättyi myöhäiseen keskenmenoon. Kastamaton lapsi haudattiin salaisesti, ja hänen ruumiinsa kaivettiin myöhemmin esille osoitukseksi Mary Dyerin jumalattomuudesta. Keskenmenon ja siihen liittyneiden komplikaatioiden yhteydessä Dyer tutustui Anne Hutchinsoniin. Hutchinson uskoi, että Jumala voi puhua yksilöille suoraan, ei pelkästään miespuolisen papiston avulla. Tämä usko loitonnutti hänet puritaanisesta kirkosta, ja Mary Dyer seurasi perheineen ystäväänsä. He muuttivat suvaitsevaiselle Rhode Islandille, missä Roger Williams johti puritanisteista eronnutta seurakuntaa. Vuonna 1652 Mary ja William Dyer perheineen matkustivat Englantiin, ja Mary tutustui kveekarien ajatuksiin. Kveekarit olivat jo lakanneet maksamasta veroja anglikaaniselle kirkolle ja joutuneet vaikeuksiin valtiovallan kanssa Englannissa. Heti kun Dyerit palasivat Englannista, heidät pidätettiin kveekariutensa takia ja Mary Dyeria kiellettiin julistamasta kveekariutta Massachusettsin alueella. Dyerit asettuivat Rhode Islandille. Massachusettsin uusi kuvernööri sääti entistä ankarammat kveekarivastaiset lait: ensimmäisestä käynnistä Bostonin alueella kveekarit ruoskittiin, toisesta he joutuivat jalkapuuhun ja menettivät korvansa, kolmannesta leikattiin toinen korva ja neljännestä seurasi kuolemantuomio. Mary Dyer ja hänen kaksi kveekariystäväänsä matkustivat Bostoniin protestoidakseen lakeja vastaan, ja hänet pidätettiin, tuomittiin ja hirtettiin. Maryn hirttäminen herätti huomiota emämaassa Englannissa asti, ja Kaarle II kielsi kveekarien teloittamisen uskonnon harjoittamisen takia. == Lähteet == == Aiheesta muualla == * Claus Bernet: Mary Dyer, in: BBKL, 20, 2002, 414-420, verkossa http://www.bautz.de/bbkl/d/dyer_m.shtml Luokka:Kristityt marttyyrit Luokka:Englantilaiset henkilöt
Hikaru no go

Hikaru no go () on japanilainen animaatiosarja eli anime, joka perustuu samannimiseen mangaan. == Manga == Hikaru no go -mangasarja ilmestyi japanilaisessa Shonen Jump -lehdessä vuoden 1998 tammikuusta alkaen vuoden 2003 huhtikuuhun asti. Sarjaa kirjoitti Yumi Hotta ja piirsi Takeshi Obata. Viz Media julkaisi sarjan englanninkielisessä Shonen Jumpissa 2. joulukuuta 2003 - 4. maaliskuuta 2008. Pokkareina Viz Media alkoi julkaista Hikaru no Gota 8. kesäkuuta 2004. == Anime == Animesarjan tuotti Studio Pierrot ja esitti TV Tokyo ja KIDS STATION. Sarja pyöri 2001-2003 ja sitä tehtiin 75 jaksoa. Vuoden 2004 uudenvuoden spesiaali on jatkoa tv-sarjalle. Kuudesluokkalainen Hikaru löytää isoisänsä ullakolta vanhan go-laudan, josta hän yrittää pyyhkiä pois veren, kunnes laudasta nousee Fujiwarano Sain haamu, joka oli ollut keisarin go-opettaja. Sai on aiemmin ollut olemassa toisenkin ihmisen "sisällä", nimittäin Honinbo Shusakun. Sai haluaa pelata gota, mutta Hikarulla ei ole minkäänlaista kiinnostusta sitä kohtaan. Sain painostuksesta Hikaru kuitenkin antaa Sai pelaa eräässä go-salongissa kuudesluokkalaisen pojan, Toya Akiran kanssa. Sai voittaa hänet, ja myöhemmin käy ilmi, että poika olisi jo tarpeeksi hyvä tulemaan ammattilaispelaajaksi. Myöhemmin Hikaru antaa Sain pelata gota internetissä, mikä nostaa suuren kohun ammattipelaajien keskuudessa. Hikaru perustaa kouluun oman go-kerhon, mutta päättää ruveta inseiksi ja päästä sitä kautta ammattilaisten sarjaan, jotta pystyisi pelaamaan kilpailijaansa Toya Akiraa vastaan. Kun Hikaru on päässyt inseiksi, Sai alkaa huolehtia, että saako hän itse pelata enää koskaan. Loppujen lopuksi Hikarusta tulee ammattilaispelaaja ja Sai katoaa. Sain katoamisen jälkeen Hikaru lopettaa gon pelaamisen, sillä luulee, ettei saa Saita takaisin jos pelaa gota, mutta pelatessaan go-peliä vastentahtoisesti insei-ystävänsä kanssa hän ymmärtää, että ainoa tapa saada Sai takaisin on pelata mahdollisimman paljon. == Aiheesta muualla == * * Luokka:Animesarjat Luokka:Mangasarjat Luokka:Shōnen Luokka:1990-luvun anime ja manga Luokka:Go
Lauri Silvennoinen

thumb|Silvennoisen kuoleman jälkeen valmistunut Roihuvuoren kuusikulmainen kirkko (1970). Lauri Matti Silvennoinen (13. maaliskuuta 1921 Pielisensuu – 4. heinäkuuta 1969 Helsinki) oli suomalainen arkkitehti. Silvennoinen valmistui arkkitehdiksi vuonna 1949 ja työskenteli aluksi Aravan arkkitehtina sekä 1951–1953 Alvar Aallon arkkitehtitoimistossa. Vuodesta 1953 hänellä oli oma suunnittelutoimisto. Hän on suunnitellut muun muassa Keravan hautausmaan ja sen siunauskappelin (1958) sekä Helsingissä Tammisalon kirkon (1966) ja Roihuvuoren kirkon (1970), jonka Keijo Laine viimeisteli hänen kuoltuaan. Helsingin Pihlajamäkeen Silvennoinen suunnitteli 1960-luvun alkupuolella Saton alueen eli Pihlajamäen eteläosan rakennukset, mukaan lukien kaupunginosan maamerkkinä toimivat tornitalot sekä kansakoulun. Hän oli voittanut Saton vuonna 1960 järjestämän arkkitehtuurikilpailun. Pihlajamäki oli Suomen ensimmäinen asuinalue, jonka rakennuksissa käytettiin täyselementtitekniikkaa, ja Silvennoinen olikin näin yksi elementtirakentamisen uranuurtajista Suomessa. Silvennoinen suunnitteli asuinkerrostaloja myös Tampereen Kalevaan (Kalevankartanon alue) sekä Helsingin Kontulaan ja Mellunmäkeen. == Lähteet== == Aiheesta muualla == * YLEn elävä arkisto – Ääninäyte ylen arkistosta * Heta Timonen: Lauri Silvennoinen, Teollisen rakentamisen pioneeri diplomityön aiheena Taiteentutkija 3/2004 (Internet Archive) Luokka:Suomalaiset arkkitehdit Luokka:Vuonna 1921 syntyneet Luokka:Vuonna 1969 kuolleet
In Plenty and In Time of Need

In Plenty and In Time of Need on Barbadoksen kansallislaulu. Sen on sanoittanut Irving Burgie ja säveltänyt C. Van Roland Edwards. Laulua alettiin esittää Barbadoksen itsenäistyessä 30. marraskuuta 1966. == Lähteet == == Aiheesta muualla == * Kuuntele laulu unkarilaisella sivustolla Luokka:Barbados Luokka:Kansallislaulut
Klusiili

Klusiili eli umpiäänne on äänne, joka syntyy, kun ilmavirta ensin pysäytetään ääntöväylässä ja sitten annetaan sen purkautua äkillisesti. Englannin kielestä lainattua nimitystä plosiivi käytetään suomessa vain harvoin. Klusiilin ääntymiseen voi liittyä aspiraatiota. Klusiilit voivat olla soinnillisia tai soinnittomia. Tavallisimmat soinnittomat klusiilit ovat velaariklusiili [k], alveolaarinen klusiili [t] ja bilabiaalinen klusiili [p]. Niitä vastaavat soinnilliset klusiilit ovat [ɡ], [d] ja [b]. Lisäksi monissa kielissä esiintyy glottaaliklusiili [ʔ]. Muitakin klusiileja on olemassa. Suomen kielen foneemijärjestelmässä klusiileja ovat /k/, /t/, /d/, /p/ ja glottaaliklusiili. Lisäksi lainattuina muista kielistä suomessa esiintyy sekä /g/ että /b/. ==Lähteet== * * ===Viitteet=== Luokka:Konsonantit
Neste

Neste on yksi aineen olomuodoista. Sulamispisteessä kiinteä aine sulaa ja muuttuu nesteeksi. Nesteessä rakenneosat siirtyilevät, mutta niiden väliset vuorovaikutukset ovat voimakkaampia kuin kaasufaasissa. Aine on nesteenä, kun se on kiehumis- ja sulamispisteiden välissä. Neste on usein pisaroissa tai lammikoissa pintajännityksen vuoksi. Viskositeetti kuvaa nesteen sisäisen virtauksen vastustuksen voimakkuuden. Ns. täydellinen neste tarkoittaa nestettä, jossa ei ole lainkaan kitkaa. Käytännössä tämä tarkoittaisi esim. sitä, että teelusikalla hämmennetty neste teekupissa jatkaisi liikettään ikuisesti tasaantumatta. http://www.iltalehti.fi/ulkomaat/2011052613786244_ul.shtml Nesteen kastelevuus riippuu nesteen ja pinnan ominaisuuksista. Esimerkiksi hanhen sulat ja monet muovit ovat hydrofobisia eli vettä hylkiviä. Tällöin vesi jää isoiksi pisaroiksi ja valuu helposti pois. Ihmisen iho on esimerkki hydrofiilisesta pinnasta. Ihon pinnalla vesi leviää ja "liimaantuu" kiinni. Mutta esimerkiksi elohopean pintajännitys on niin suuri, että se ei leviä ja siten kastele ihoa. Nesteitä voidaan varastoida esimerkiksi altaassa, säiliössä, tynnyrissä, pullossa, purkissa, kanisterissa, ämpärissä, astiassa tai ruukussa. ==Lähteet== Luokka:Olomuodot Luokka:Seulonnan keskeiset artikkelit
Glottaaliklusiili

Glottaaliklusiili on konsonanttiäänne, joka muodostetaan sulkemalla kokonaan sekä äänihuulirako että rustorako, niin että ilmavirtaus keuhkoista pysähtyy hetkeksi. Päinvastoin kuin muut klusiilit, joilla on sekä soinnillinen että soinniton sarja, glottaaliklusiili voi olla vain soinniton; soinnillinen glottaaliklusiili ei ole foneettisesti mahdollinen, koska fonaatio on mahdoton äänirako suljettuna. Glottaaliklusiilin merkki kansainvälisessä foneettisessa kirjaimistossa muistuttaa pisteetöntä kysymysmerkkiä , mutta jos se ei teknisistä syistä ole käytettävissä, sen korvikkeena voidaan käyttää tavallista kysymysmerkkiä. Joidenkin kielten oikeinkirjoituksessa glottaaliklusiilia merkitään erityisellä kirjaimella tai tarkkeenomaisella merkillä. == Esiintyminen eri kielissä == === Suomen kielessä ja sukukielissä === Suomen kielessä glottaaliklusiili on verrattain yleinen, vaikka sitä ei merkitä oikeinkirjoituksessa. Se esiintyy useimmissa murteissa rajakahdennuksen yhteydessä vokaalilla alkavien sanojen välissä pitkänä tai vajaapitkänä geminaattana. Esimerkiksi olla-verbin imperatiivin yksikön toisen persoonan ole fonologinen esitys on , ja lausekkeen ole aina fonologinen esitys toteutuu foneettisesti rajakahdennuksena . Varsinkin itämurteissa glottaaliklusiili saattaa esiintyä myös yhdyssanan osien välissä (esim. linja- auto ). Suomensukuisista kielistä võron oikeinkirjoituksessa glottaaliklusiilia merkitään q-kirjaimella. Se esiintyy esimerkiksi imperatiivin ja monikon nominatiivin tunnuksena: võtaq ubinaq ’ota omenat’, bussiq ’bussit’, kalaq ’kalat’. === Muissa kielissä === Englannissa esimerkiksi cockneyn murteessa sananloppuinen k, p tai t voi ääntyä pelkkänä glottaaliklusiilina (esimerkiksi wick tai wit ) tai yhdessä sen kanssa (hat ). Myös sanan sisällä etenkin vokaalien välinen t tai tt voi ääntyä glottaaliklusiilina (butter ). Puhekieltä epätäsmällisesti jäljittelevässä kirjoituksessa tällainen glottaaliklusiili voidaan osoittaa heittomerkillä: wi’ li’l bi’ of bu’er (with little bit of butter). Saksan kielen oikeinkirjoituksessa glottaaliklusiilia ei merkitä, mutta se esiintyy yleensä esimerkiksi etuliitteen loppuvokaalin ja sanajuuren alkuvokaalin välissä: beachten . Tanskassa niin sanottu stød-ilmiö lisää glottaaliklusiilin esimerkiksi sanassa hund . Havaijissa ja eräissä muissa polynesialaisissa kielissä glottaaliklusiilia merkitään tarkkeenomaisella ylösalaisella pilkulla (ʻ) eli ʻokinalla. Seemiläisissä kielissä, kuten arabiassa ja hepreassa, glottaaliklusiilia merkitään alef-kirjaimella, jonka muoto vaihtelee kirjaimiston mukaan. Näitä kieliä latinaistettaessa alef korvataan usein tarkkeenomaisella puoliympyrän kaarella (ʾ) tai heittomerkillä. Maltan kielen kirjoitusjärjestelmässä glottaaliklusiilia merkitään (kuten võroksikin) q-kirjaimella. ==Lähteet== * ===Viitteet=== Luokka:Konsonantit
Glottaalifrikatiivi

Glottaalifrikatiivi eli glottaalinen frikatiivi on hankausäänne, jota puhekielessä nimitetään h-äänteeksi. Kansainvälisessä foneettisessa aakkostossa erotellaan äänteen soinniton ja soinnillinen variantti. Suomessa molemmat äänteet esiintyvät saman foneemin allofoneina, jota merkitään kirjaimella H. Suomessa foneemi /h/ esiintyy sekä sanan alussa että sen sisällä, sisällä sekä tavun alussa että lopussa (h-foneemin tavunloppuinen asema on suomelle ominaista ja muissa kielissä hyvin harvinaista), mutta ei enää sanan lopussa paitsi rajakahdennustapauksissa, joissa rajakahdennuksellista sanaa seuraa h-alkuinen sana. Suomen aiemmat sananloppuiset h:t ovat korvautuneet rajakahdennuksella. Suomessa 'h' on yleensä tavallinen soinniton [h]. Vokaalien 'a', 'i' ja 'u' kanssa vokaalia vastaavassa paikassa aiheutetaan kuitenkin hankaushälyä, jotta konsonantti erottuisi: sanassa paha on glottaalinen, sanassa pihi on palataalinen ja sanassa puhu on pyöreä bilabiaalinen heikko frikatiivi. Lisäksi, jos 'h' esiintyy tavussa viimeisenä, kuten sanassa pihti, on siinä alussa soinnillinen osa. Sanan alkuinen 'h' on usein myös heikko soinniton faryngaalifrikatiivi, etenkin kun seuraava vokaali on 'a'; esimerkiksi haapa. Termi glottaalifikatiivi on harhaanjohtava, koska hankaushäly ei synny kurkussa. Soinniton [h] on oikeastaan soinniton vokaali, joka ei artikulaatioltaan eroa ympäröivistä vokaaleista, mutta kurkunpää ei värise. Glottaalifrikatiivin määrittely on tuottanut foneetikoille päänvaivaa. Sillä ei ole prototyyppiä, vaan sen artikulaatioprofiilikuva esittää aina jotakin varianttia. Ensimmäisissä kuvauksissa se sijoitettiin alukkeiden joukkoon, sillä joissakin kielissä se esiintyy ainoastaan sanan alussa. Saksan kielessä h esiintyy kirjaimena muuallakin, mutta se ääntyy h:na vain sanan alussa ja muulloin ilmaisee, että sen edellä oleva vokaali on pitkä. Esimerkiksi sana, joka äännetään [haːn] (suomeksi ”kukko”), kirjoitetaan Hahn. Japanissa on vain soinnillinen [ɦ]; esimerkiksi japanin haha ”äiti” äännetään [ɦɑɦɑ]. Romaanisista kielistä glottaalifrikatiivi puuttuu lähes kokonaan, vaikka se on edelleen mukana oikeinkirjoituksessa.. Poikkeuksena tästä on romanian kieli, minkä lisäksi joissain espanjan murteissa velaarifrikatiivi [x] on muuttunut [h]-äänteeksi. ==Katso myös== ===Konsonanttiäänteet kansainvälisessä foneettisessa aakkostossa=== ==Lähteet== * ===Viitteet=== Luokka:Konsonantit
Tatu (nimi)

Tatu on suomalainen miehen etunimi. Nimipäivä on 11. joulukuuta, jolloin on myös Danielin ja Tanelin nimipäivä. Tatu on muunnos heprealaisperäisestä nimestä David, joka tarkoittaa ihailtua tai rakastettua. Nimi Tatu on 1900-luvun alusta vuoden 2019 loppuun mennessä annettu Suomessa 4 990 miehelle ja muutamalle naiselle. Heistä selvä enemmistö on syntynyt vuoden 1980 jälkeen. == Tunnettuja Tatuja == *Tatu Ahonen (s. 1992), futsalpelaaja *Tatu Backman (s. 1979), jääkiekkoilija *Tatu Eskelinen (s. 1993), pianisti *Tatu Ferchen (s. 1975), muusikko, näyttelijä ja televisiokäsikirjoittaja *Tatu Hiltunen (s. 1977), taidevalokuvaaja *Tatu Huhanantti (1914–1940), hävittäjälentäjä *Tatu Junni (s. 1981), satiiristen verkkosarjakuvien tekijä *Tatu Kantomaa (s. 1974), harmonikkataiteilija *Tatu Kauppinen (s. 2000), sellisti *Tatu Kokko (s. 1969), kirjailija *Tatu Kokkola (s. 1997), jääkiekkoilija *Tatu Kolehmainen (1885–1967), kestävyysjuoksija *Tatu Kolehmainen (1885–1918), painija *Tatu Kosonen (1978–2002), ohjelmoija, valokuvaaja, jazzmuusikko ja säveltäjä *Tatu Lauslehto (s. 1983), kilpamoottoripyöräilijä *Tatu Leinonen (s. 1938), tekniikan professori *Tatu Leppänen (s. 1968), Korkeimman oikeuden presidentti *Tatu Malmivaara (1908–1987), pappi, rehtori ja Kokoomuksen kansanedustaja *Tatu Mannberg, muusikko *Tatu Miettinen (1930–2011), lääkäri, Benecolin kehittäjä *Tatu Miettunen (s. 1995), jalkapalloilija *Tatu Mäkelä (s. 1988), jalkapalloilija *Tatu Mönttinen (s. 1980), näyttelijä *Tatu Nissinen (1883–1966), maanviljelysneuvos ja Edistyspuolueen kansanedustaja *Tatu Pekkarinen (1892–1951), kirjailija *Tatu Pussila (s. 1982), kymmenottelija *Tatu Savolainen (s. 1980), jääkiekkotuomari *Tatu Siivonen (s. 1974), näyttelijä *Tatu Sinisalo (s. 1992), näyttelijä *Tatu Säisä (s. 1983), lentopalloilija *Tatu Tuohikorpi (1929–2007), diplomaatti ja Savonlinnan oopperajuhlien lehdistöpäällikkö *Tatu Vaaskivi (1912–1942), kirjailija *Tatu Valkonen, oik. Ilmo Lassila (1885–1945), kirjailija *Tatu Vanhanen (1929–2015), politiikan tutkija ja professori *Tatu Varmanen (s. 1998), jalkapalloilija *Tatu Varvikko, OG Ulla-Maija (s. 1991), rap-artisti *Tatu Väänänen (s.. 1983), salibandyn pelaaja ja maailmanmestari *Tatu Väätäinen (1898–1938), kirjailija *Tatu Ylönen (s. 1968), ohjelmoija ja verkkoturvallisuusalan yrittäjä ==Kuvitteellisia Tatuja== Tatu, lastenkirjasarjassa Tatu ja Patu ==Lähteet== == Aiheesta muualla == Luokka:Etunimet
Bentseeni

Bentseeni (C6H6, bentsoli, sykloheksatrieeni) on kirkas ja helposti syttyvä neste, joka liukenee heikosti veteen (1,8 g/l 25 °C) ja sillä on miellyttävä ja makeahko tuoksu. Bentseenin leimahduspiste on –11 °C ja itsesyttymislämpötila 498 °C. Bentseeni on aromaattinen hiilivety ja tunnettu karsinogeeni. Sitä esiintyy maaöljyssä ja edelleen bensiinissä, mutta niin vähän, että sitä myös syntetisoidaan paljon. Sellaisenaan sitä käytetään liuottimena. Siitä valmistetaan mitä erilaisimpia aromaattisia yhdisteitä: mm. lääkkeitä, muoveja, värejä, räjähteitä, pesuaineita, synteettistä kumia ja kangasta. Bentseeniä käytetään valmistettaessa esimerkiksi etyylibentseenia, kumeenia, sykloheksaania, nitrobentseenia ja klooribentseeneja. Bentseeni on myrkyllistä ja aiheuttaa syöpää, tavallisimmin leukemiaa. Yhdistettä esiintyy myös kasveissa ja kukkien tuoksuissa sekä semiokemikaalina eliöiden viestinnässä. Bentseenissä on kuuden hiiliatomin muodostama tasomainen rengas, jossa Friedrich Kekulén vuonna 1865 esittämän mallin mukaan puolet sidoksista on kaksoissidoksia ja puolet yksinkertaisia sidoksia. Bentseeni on kuitenkin aivan liian vakaa ollakseen näin monityydyttymätön. Selitys on siinä, että kaksoissidoksissa (p-orbitaaleilla) olevat elektronit ovat jakautuneet tasaisesti sidosten kesken, eli ns. delokalisoituneetMalkonen, s. 62–63, aivan kuten metallisidoksessa. Hiilirenkaan ylä-, ja alapuolella on siis renkaanmuotoinen elektronipilvi. (Ks. kuva: siniset tipat ovat p-orbitaaleja, jotka delokalisoituvat renkaiksi.) Delokalisaation takia bentseenirengasta on vaikea rikkoa, sillä molekyylin hajottamiseen ei riitä pelkästään yhden kaksoissidoksen purkaminen. Bentseenirenkaan hajottamiseksi rakennetta ylläpitävä delokalisoitunut rengas pitäisi saada purettua kerralla kokonaan. Bentseenin reaktiot ovatkin etupäässä substituutio­reaktioita, joissa sen ulko­kehällä olevat vety­atomit korvautuvat toisilla atomeilla tai atomi­ryhmillä.Malkonen, s. 58–59 Nämä substituutiot ovat elektrofiilisiä aromaattisia substituutioita tai nukleofiilisiä aromaattisia substituutioita. Koska bentseenirengasta voidaan monessa yhteydessä pitää särkemättömänä, se yleensä piirretään kuusikulmioksi, jossa delokalisoitunutta rengasta esittää ympyrä. Bentseenillä esiintyy kuitenkin, joskaan ei kovin herkästi, myös additioreaktioita, joissa yksi kaksois­sidos purkautuu ja sen kohdalle kiinnittyy muita atomeja tai molekyylejä. Esimerkiksi kloorin kanssa se reagoi auringon­valossa muodostaen heksakloorisykloheksaania (C6H6Cl6). Tällöin se siis toimii kuten aineet, joissa kaksoissidokset ovat lokalisoituneet. == Lähteet == == Aiheesta muualla == * *Bentseenin OVA-ohje *Toxin and Toxin Target Database (T3DB): Benzene *National Toxicology Program, Department of Health and Human Services, Report on Carcinogens, Thirteenth Edition: Benzene (pdf) *Dr. Duke's Phytochemical and Ethnobotanical Databases: Benzene *Pherobase: Floral Compound - benzene *Pherobase: Semiochemical - benzene Luokka:Aromaattiset hiilivedyt Luokka:Myrkylliset teollisuuskemikaalit Luokka:Imppaus Luokka:Seulonnan keskeiset artikkelit
Rooibos

Rooibos eli kapinroibospensas eli kapinroibos (Aspalathus linearis) on kotoperäisenä vain Etelä-Afrikassa kasvava hernekasveihin (Fabaceae) kuuluva pensas. Rooibos tarkoittaa afrikaansin kielessä ”punapensasta”.Nousiainen 2009 Kasvin lehdet saavat hapettamisprosessin myötä hyvin punaisen sävyn. Myös vihreää, hapettamatonta rooibosta tuotetaan, tosin vähemmissä määrin. Rooiboksen lehdistä valmistetaan kofeiinitonta teenkaltaista juomaa, jolla sanotaan olevan myönteisiä terveysvaikutuksia muun muassa suuren antioksidanttien määrän takia. == Historiaa == Etelä-Afrikan khoisanit ovat käyttäneet rooibosta vuosisatojen ajan terveysjuomana. Se oli bushmannien käytössä ennen uudisasukkaiden tuloa. Ruotsalainen kasvitieteilijä Carl Peter Thunberg levitti 1770-luvulta alkaen rooibos-tietoisuutta Eurooppaan ja antoi kasville sen tieteellisen nimen. Eurooppalaiset tutustuivat rooibos-juomaan kylpylöissä 1920-luvulla. Rooiboksen laajamittainen viljely aloitettiin 1930-luvulla. Rooibos toimi korvikkeena, kun teetä ei saanut tuoda Ceylonilta Eurooppaan toisen maailmansodan aikana. Takaisin teehen siirryttiin sodan jälkeen, kun sitä oli taas saatavilla. Rooiboksen käyttö yleistyi jälleen terveysbuumin myötä 1990-luvulla, jolloin vienti ulkomaille vauhdittui. == Viljely == Rooibos-pensas kasvaa vain pienellä alueella Etelä-Afrikassa. Kaikki viljelmät sijaitsevat Cederbergin vuoriston ympäröimällä alueella länsirannikolla. Viljelytiloja on noin 500, ja niistä yli puolet toimittaa satonsa Rooibos Ltd. -yhtiölle, jonka kautta kulkee 70 % rooiboksen ulkomaanviennistä. Vuonna 2019 kaikista rooibos-viljelmistä noin kaksi prosenttia on khoisanien hallussa. Sato korjataan keväisin, ja työ tehdään pääosin käsin. Pensaista kerätään neulasmaiset lehdet ja ohuimmat varret. Ne muuttuvat punaisiksi, kun niitä kastellaan ja niiden annetaan hapettua taivasalla yön yli. Sitten massa levitetään kuivumaan aurinkoon ja steriloidaan höyryssä. ==Rooibos juomana== Rooibos-juoma ei ole teetä vaan teen tapaan haudutettavaa yrttijuomaa. Siihen saadaan runsaasti makeaa ja pähkinämäistä aromia pitkällä hauduttamisella (esimerkiksi 6–10 minuuttia), sillä rooibos ei sisällä tanniineja eikä kofeiinia, jotka tekisivät juomasta kuivakkaa tai kitkerää. Koska juoma ei sisällä piristäviä aineita, se ei myöskään vaikeuta nukahtamista. Rooibos oli Etelä-Afrikassa pitkään köyhien ihmisten juoma. Kuva:Rooibos_(Aspalathus_linearis)PICT2813.JPG|Clanwilliam, Etelä-Afrikka Kuva:Rooibos (Aspalathus linearis).jpg|Clanwilliam, Etelä- Afrikka == Lähteet == * === Viitteet === == Aiheesta muualla == * Finto: Kassu – Kasvien suomenkieliset nimet: Kapinroibos(pensas) (Aspalathus linearis) Luokka:Hernekasvit Luokka:Pensaat Luokka:Kuumat juomat Luokka:Eteläafrikkalaiset juomat Luokka:Seulonnan keskeiset artikkelit